open-index/open-wikipedia-markdown huggingface dataset:
Ferruccio Zambonini

**Ferruccio Zambonini** (17 Desember 1880 – 12 Januarie 1932) was 'n Italiaanse mineraloog en geoloog. Die meeste van sy werk is gedoen op die geologie en mineralogie van die vulkaan Mount Vesuvius.

## Lewe en Werk 
Zambonini is in Rome gebore en het daar by die universiteit gestudeer. Hy was vanaf 1906 by die Mineraalmuseum van die Universiteit van Napels werksaam. In 1909 verskuif hy na die Universiteit van Sassari, maar keer in 1926 terug na Napels, waar hy die voorsitter vir algemene chemie word.

Hy het die mineraal Avogadriet in 1926 ontdek, en dit na Italiaanse wetenskaplike Amedeo Avogadro (1776–1856) genoem.

## Hulde 
Die minerale Ferrucciet en Zamboniniet is na hom genoem.

## Sien ook 
* Ferrucciet

## Verwysings 
* Ferruccio Zambonini 
* University of Manitoba- 2002 Annual Report
Gaston Briart

**Gaston Briart** was 'n Belgiese geoloog en mynbouingenieur wat rotsformasies in die Prince Leopold-myn in Kipushi, Katanga, Demokratiese Republiek van die Kongo bewerk en bestudeer het. Die mineraal briartiet, wat in 1965 in Kipushi ontdek is, is tot sy eer vernoem.

## Sien ook 
* Briartiet

## Verwysings 
* J.J. Lhoest, Famous mineral localities: The Kipushi mine, Zaire in Mineralogical Record volume 26, Number 3: May–June 1995 p.&nbsp;163

## Eksterne skakels 
* Prince Léopold Mine
Hemprichse neushoringvoël

**Hemprichse neushoringvoël** (*Lophoceros hemprichii*) is 'n neushoringvoëlspesie in die *Bucerotidae*-familie. Dit word in Djibouti, Eritrea, Ethiopië, Kenia, Somalië, Suid-Soedan en Uganda aangetref.

## Status 
Hierdie voël verskyn as "nie bedreig" op die IUBN-rooilys.

## Verwysings
Apatiet

'n **Apatiet** is 'n lid van 'n groot familie minerale met die algemene formule . Die apatiete word hoofsaaklik verdeel in drie erkende minerale:

*Fluorapatiet, die volopste vorm - X =
*Chloroapatiet - X =
*Hidroksielapatiet X =

Vervanging is nogtans ook vir kalsium moontlik (deur byv. Sr, Ba, Pb, Na) en vir fosfaat (deur , , ,  en  ens.)

## Aanwending 
Apatiet is die volopste fosfaatmineraal wat in feitelik alle soorte stollingsgesteentes gevind word. Soms is dit in pegmatiete of magmatiese neerslae gekonsentreer. Maar dit word ook in metamorfe gesteentes en as sekondêre mineraal in fosfaatgesteentes van sedimentêre oorsprong gevind.
Onsuiwer apatietafsettings word *fosfaatrots* genoem en hulle is 'n belangrike grondstof wat vir kunsmis gebruik word asook vir vervaardiging van fosforsuur.  Ongeveer 80% van die fosfaatproduksie in die wêreld kom van fosfaatrots (fosforiet). 

## Verwysings
Quaker Gardens, Islington

duimnael|*Quaker Gardens*
duimnael|Gedenkteken vir George Fox
**Quaker Gardens** is 'n klein openbare tuin in die uiterste suide van die London Borough of Islington en naby die *City of London* wat deur Islington se distriksraad bestuur word. Na die gebied is tradisioneel verwys as Bunhill Fields.

Sy naam verwys na die terrein se vroeëre gebruik tussen 1661 en 1855 as begraafplaas vir duisende lede van die Religieuse Genootskap van Vriende, algemeen bekend as Kwakers. Hier het onder meer die Genootskap se stigter, George Fox (1624−1691), sy laaste rusplek gevind. Die totale aantal ongemerkte grafte beloop sowat 12&nbsp;000.

Die tuine is wes van Bunhill Row, suid van Banner Street, en noord van Chequer Street geleë, met ingange in die twee laasgenoemde strate. 'n Kwaker-vergaderhuis, die laaste oorblywende deel van die voormalige *Bunhill Memorial Buildings*, is in die tuine se noordwestelike hoek geleë.

## Verwysings
Amedeo Avogadro

duimnael|Amedeo Avogadro
**Amedeo Avogadro** of Graaf Lorenzo Romano Amedeo Carlo Avogadro di Quaregna e Cerreto (9 Augustus 1776 – 9 Julie 1856) was 'n Italiaanse juris, fisikus en chemikus.

Avogadro is in Piëmont gebore tydens die bewind van Viktor Amadeus III van die koninkryk Sardinië. Sy pa het in die regspraak van die Sardynse koninkryk gewerk en in Turyn gewoon. Amedeo  het daar ook skoolgegaan en het in 1792 tot die regsfakulteit van die Universiteit van Turyn toegetree. Hy het in Maart 1798 afgestudeer en gewerk vir die *Avvocato dei Poveri* (die advokaat van die armes) en later die *Avvocatura Generale* (die algemene advokatuur) wat sy pa Filippo van 1777 tot 1787 gelei het.

In 1801 het hy *Secrétaire* van die nuwe Franse Departement van Eridanus geword, ná die Franse verowering en inlywing van Piëmont. Hy het egter belangstelling vir die natuurwetenskap gekry en begin om daaroor in sy vrye tyd te lees. In 1804 het hy lid van die Akademie van Wetenskappe van Turyn geword, nadat vader Antonio Vassalli Eandi twee van sy verhandelings oor elektrisiteit gelees het. Vassalli Eandi het die leerstoel vir fisika beklee. Avogadro het die werking van diëlektriese mediums bestudeer en het voorstel dat elektriese lading in die diëlektriese isolator net van een laag molekule op die ander een verplaas word. Hierdie denkbeelde is in 1806 en 1807 in die ''Journal de Physique, de Chimie, d'Histoire Naturelle et des Arts* gepubliseer, maar is lank verwaarloos.

Die basis vir sy grootste bydrae tot die wetenskap was nogtans reeds met sy idee van *molekule'' gelê. Daar was groot verwarring onder wetenskaplikes soos Berzelius, Dalton en Gay-Lussac oor die stoigiometrie van die waterreaksie, omdat hulle gedink het dat elemente net uit ondeelbare atome bestaan het. Avogadro het in 1811 voorgestel dat 'n reaksie tussen suurstof en stikstof nie geskryf moet word as 'n reaksie tussen atome nie:
:N + O \to NO
Maar as 'n reaksie tussen molekule:
:N_2 + O_2 \to 2NO
Merk op dat in die eerste weergawe die aantal deeltjies tydens die reaksie halveer, terwyl dit in die tweede gelyk bly.

Dit het nogtans nog 50 jaar geduur voordat die wetenskaplike gemeenskap aanvaar het dat elemente ook uit molekule kon bestaan.

In 1815 het Amedeo Avogado met Felicita Mazzia uit Biella getroud en hulle het sewe kinders gekry.

In 1816-17 het hy begin oor die warmtekapasiteit van gasse te publiseer. Sy werk aan gasse het hom (in 1811) gelei tot sy beroemdste reël:

:*Gelyke volumes gas by gelyke temperatuur en gelyke druk het dieselfde aantal molekule.*

Hierdie Wet van Avogadro, soos dit nou bekend is, is die grondslag vir die getal van Avogadro en die mol-begrip, sonder wat die moderne chemie nie sou bestaan nie.   Hy publiseer in 1843 sy *Proposizione di un nuova sistema die nomenclatura chimica*, waarin hy 'n ander nomenklatuur vir die chemie voorstel omdat die kennis van hierdie gebied baie gegroei het.

## Sien ook 
* Avogadriet, 'n mineraal wat na hom vernoem is.

## Verwysings
Keiviïet-Y

**Keiviïet-Y** is 'n yttrium-sorosilikaat met die formule .

Die mineraal is vernoem na die westike Keivy-massief op die Kola-skiereiland. Dit word ook in Skandinavië, soos in Ytterby in Swede en Stitind in Noorweë aangetref en in klein hoeveelhede in die pegmatiete van Strange Lake op die grens van Québec en Labrador.

## Kristalstruktuur 
Keiviïet-Y is isostruktureel met thortveitiet en dit vorm 'n oplossingsreeks met keiviïet-Yb, die ytterbium-weergawe 

## Verwysings
NZASM 18 Tonner 0-6-0ST

Die **NZASM 18 Tonner 0-6-0ST** van 1890 was 'n Suid-Afrikaanse saaltenklokomotief van die negentiende eeu in die Suid-Afrikaanse Republiek (ZAR) met 'n massa van 18 ton. Alle NZASM-lokomotiewe is volgens hul gewig benaam dus is hierdie lokomotiewe as 18-tonners bekend.

In 1875 stel President Burgers van die ZAR voor dat 'n spoorlyn tussen Delagoabaai en Pretoria gebou word. In 1884 gee die Portugese regering 'n toegewing aan 'n Amerikaner, kolonel Edward McMurdo, om die Portugese sektor van die spoorlyn te bou. Een van die voorwaarde van die toegewing is dat die spoorlyn moet voor Junie 1888 die grens van die ZAR behaal. Die spoorlyn het die Komatirivier op 14 Desember 1887 bereik, maar die grens was nie vasgestel nie. Dit lei tot regsprobleme. Op 8 Mei 1889 sterf McMurdo en op 25 Junie herroep die Portugese regering die toegewing en gee dit aan 'n Portugese maatskappy, Caminho de Ferro de Lourenco Marques (CFLM).

In 1890 bestel Mynssen en Kie, namens die Nederlands-Suid-Afrikaanse Spoorwegmaatskappy (NZASM) van die Zuid-Afrikaansche Republiek ses saaltenklokomotiewe met 'n  wielrangskikking. Hierdie lokomotiewe is eerstens bedoel as vervoermiddel tydens die bou van die NZASM Oosterlijn en sy uitbreiding tot by die eindpunt te Delogoabaai. Die bou van die spoorlyn is by Delagoabaai begin dus is die lokomotieve in die voorjaar van 1890 in Delagoabaai afgelewer en deur die Portugese spoorwegmaatskappy *Caminho de Ferro de Lourenco Marques* (CFLM) vanaf 53 tot 58 genommer.

Werk op die Komatirivierbrug, 2,8&nbsp;km vanaf die grens, begin in Mei 1890. Die brug word op 14 Mei 1891 in gebruik geneem, en daarmee word dit moontlik om spoorstawe en ander materiaal na die bouterrein te vervoer. Daarna is die lokomotiewe aan NZASM oorhandig en hulle kry nuwe nommers - 9 tot 14.  Na die Tweede Vryheidsoorlog is hulle weer hernommer, die keer deur die Imperial Military Railways toe hulle die nommers 606 tot 611 gekry het. Hulle is voor 1912 verouderd verklaar, want hulle kom nie op die lys van die Suid-Afrikaanse Spoorweë lokomotiewe voor nie.

## Fabrieknommers 
Die NZASM 18-tonner fabrieknommers, fabriekverskepingsdatum, Delagoabaainommer, NZASM en Imperial Military Railways (IMR) lokomotiefnommers volg hieronder.

## Verwysings
Thortveitiet

**Thortveitiet** is 'n seldsame skandiumsilikaat-mineraal met die formule  Dit is genoem van Gunder Olaus Olsen Thortveit (1872–1917)

Dit word in granietpegmatiete in die Iveland-Evje-gebied van Noorweë en die Befanamo-gebied van Madagaskar aangetref. Daar is net nege skandiumminerale en thorveitiet is die belangrikste skandiumerts.

## Kristalstruktuur 
Thortveitiet se monokliniese kristalstruktuur is die argetipe van die strukturbericht-klassifikasie se S2-struktuur. Dit is 'n sorosilikaat wat die -ioon bevat, wat as -O- weergegee kan word. Die O-Si-O bindingshoek wat Bianchi et al. in 1988 gevind het, is 180  °, maar die temperatuurbeweging wat hulle loodreg aan die O-Si-O het, is taamlik groot, sodat dit moontlik 'n dinamiese gemiddelde is. In ander sorosilikate is die bindingshoek gewoonlik nie 180 ° nie. Die silikon-atome het 'n tetraëdriese koördinasie, die skandium-atome is deur 'n versteurde oktaëder van suurstofatome omring. In natuurlike thortveiliet is amper 'n kwart van die skandiumposisie deur yttrium vervang en nog amper 'n kwart deur hoofsaaklik ytterbium en ander lantaniede soos disprosium, erbium, tulium en lutesium. Sintetiese monsters met suiwer skandium of suiwer yttrium het dieselfde struktuur, maar die selparameters wyk af.

## Verwysings
Keiviïet-Yb

**Keiviïet-Y** is 'n ytterbium-sorosilikaat met die formule .

## Kristalstruktuur 
Keiviïet-Y is isostruktureel met thortveitiet en dit vorm 'n oplossingsreeks met keiviïet-Y, die yttrium-weergawe 

## Verwysings
Jake Zyrus

duimnael|160px|Jake toe hy nog bekend was as Charice Pempengco.
**Jake Zyrus** (gebore as **Charice Pempengco** op 10 Mei 1992 in Cabuyao-stad, Filippyne) is 'n bekende sanger, akteur en model.

Pempengco het in 2013 openlik erken dat sy 'n gay vrou is. In 2017 het sy uitgekom as 'n transgender man nadat sy manlike borsrekonstruksie gehad het en met testosteroonbehandeling begin het. Hy het die naam Jake Zyrus aangeneem en die gebruik van die naam Charice Pempengco gestaak.

## Verwysings 
## Eksterne skakels 
* Jake Zyrus by IMDb
Hidroksielapatiet

**Hidroksielapatiet**, **hidroksi-apatiet** of **apatiet-(CaOH)** is 'n mineraal uit die apatiet-groep. Dit kom algemeen voor en dit word in Suid-Afrika in Noord-Kaap in die Postmasburg-mangaanveld op die Gamagara-rand gevind.

## Biochemie 
Hidroksielapatiet word aangewend in die proteïen-chromatografie as 'n draermateriaal in die kolom.

## Tandheelkunde 
Hidroksielapatiet is die mineraal wat die tande vorm en die blootstelling van hierdie materiaal aan sure kan hierdie materiaal oplos, omdat dit 'n hidroksied is. Die teenwoordigheid van fluoried-ione kan help die tande te behoed omdat die -ioon die -ioon in die apatietstruktuur kan vervang.

## Verwysings
Fluoried

'n **Fluoried** is 'n chemiese verbinding wat die element fluoor is sy oksidasietoestand -1 bevat. Dit is essensieel alle fluoorverbindings omdat hierdie element in verbindings altyd hierdie oksidasietoestand besit.

In die organiese chemie kan 'n fluoried 'n (polêre) kovalente binding ondergaan, maar die anorganiese fluoriede is gewoonlik ioniese verbindings. Party fluoriede is oplosbaar in water en vorm effens basiese oplossings omdat die gekonjugeerde suur HF nie so sterk is nie.

Fluoried het 'n belangrike aanwending in die tandheelkunde, omdat die tande uit hidroksielapatiet bestaan en die fluoried-ioon die hidroksied-ioon kan vervang. Fuoriede word aan tandepasta bygevoeg.

## Kyk ook 
*Broompentafluoried

## Verwysings
Piromorfiet

**Piromorfiet** is 'n mineraal met formule .

Piromorfiet is isostruktureel met apatiet.
Dit is 'n sekundêre loodmineraal wat in geoksideerde sones in loodafsettings gevind word. Dit vorm 'n volledige reeks met mimetiet (loodchloriedarsenaat).
Dit word op talle plekke in Suid-Afrika gevind, soos die Edendale-loodmyn naby Pretoria.
## Fotogalery 

Barite-Pyromorphite-lc48d.jpg|Piromorfiet op bariet

## Verwysings
Sorosilikaat

duimnael|Die sorosilikaat-halter
'n **Sorosilikaat** is 'n silikaat wat die dimeer  bevat.
'n Voorbeeld is die mineraal thortveitiet.

Die naam sorosilikaat kom van Grieks σορος=gekoppel en verwys na die haltervormige -ione wat bestaan uit twee silikaat tetraëders wat deur een suurstofatoom gekoppel is. Die twee helftes van die halter kan ewewydig (soos in åkermaniet) of teenoorgesteld (soos in thortveitiet) gerangskik wees. Die helfte kan ook onder verskeie hoeke gekantel wees, soos in lawsoniet. Sorosilikate word soms ook pirosilikate genoem.

Die sorosilikate word gewoonlik deur 'n digpakking van -halters gekenmerk en die vorming van hierdie halters gebeur hoofsaaklik onder hoë druk.

Lawsoniet is 'n goeie voorbeeld. Sy formule  kan as β- geskryf word, maar dit is eintlik 2x==. Lawsoniet is dus 'n sorosilikaat en nie 'n nesosilikaat nie. Hierdie fase is op 400&nbsp;km diepte in die laesnelheidsone van die aarde se mantel dié vorm wat die gunstigste energie besit.

Natriumpirosilikaat is 'n sintetiese sorosilikaat wat in water oplos en baie higroskopies is.
## Sien ook 
*Hemimorfiet
## Verwysings
Strangford

**Strangford** (afgelei van Oudnoors *Strangr-fjǫrðr*, "sterk fjord") is 'n klein nedersetting by die mond van Strangford Lough in die Noord-Ierse graafskap Down, met 'n bevolking van 495 volgens die sensus van 2011.

Strangford se dorpsbeeld word oorheers deur reekse 19de eeuse kothuise en Georgiaanse terrashuise wat 'n uitsig oor die dorp se klein hawe bied.

Transport NI, 'n uitvoerende agentskap van die Noord-Ierse Departement vir Infrastruktuur, bedryf 'n veerbootdiens wat Strangford met Portaferry aan die teenoorliggende oewer van Strangford Lough verbind. Terwyl die veerbootroete oor 'n afstand van slegs 0,6 nautiese myl of 1,1 km strek, met 'n gemiddelde vaartyd van agt minute, is die padafstand tussen die twee nedersettings sowat 75 km (een en 'n half uur se motorrit).

## Verwysings
Protoslawies

**Protoslawies** is die onbekende, gerekonstrueerde taal waaruit al die Slawiese tale ontstaan het. Dit verteenwoordig die taal wat die Slawiërs van omstreeks die 5de tot die 9de eeu gepraat het. Nes met ander prototale is geen geskrifte al ontdek nie; geleerdes het die taal gerekonstrueer met inagneming van bekende Slawiese en ander Indo-Europese tale.

In die tyd dat die taal gepraat is, het die Slawiessprekende streek geweldig uitgebrei, en daarmee saam die taal. Verskillende dialekte het vroeg in dié tyd begin ontstaan, maar algemene taalkundige eenvormigheid en wedersydse begrip tussen die dialekte het nog ’n paar eeue voortgeduur. Klankveranderings het dikwels oor die hele gebied versprei. 

Die Protoslawiese tydperk word gewoonlik in drie dele verdeel:
* ’n vroeë tyd met min of geen dialektiese verskille 
* ’n middelste tyd met gemiddelde dialektiese verskille
* ’n laat tyd met aansienlike verskille

Die eerste Slawies wat in geskrifte aangetref word, is ’n dialek uit die laat 9de eeu wat om Thessaloniki in Masedonië (Griekeland) gepraat is; dit word aangetref in Ou Kerkslawiese manuskripte.

## Eksterne skakels 
*15px Hierdie artikel is vertaal uit die Engelse Wikipedia
Kristalsisteem

'n **Kristalsisteem** beskryf die uitwendige simmetrie van 'n goedgevormde kristal. Hoewel die inwendige simmetrie daarvan in 230 ruimtegroepe beskryf word wat tot 32 kristalklasse en 14 Bravais-tralies behoort, kan hierdie inwendige simmetrie net met metodes soos X-straalkristallografie bepaal word. 'n Geoloog kan in die veld net die uitwendige simmetrie bekyk en dit val in net ses kristalsisteme. Een daarvan, die heksagonale sisteem word nogtans dikwels nog onderverdeel in drie divisies. Die kristalsisteme en hul divisies en kenmerke word in die volgende tabel gegee.

 
## Verwysings
Jeremy Cronin

**Jeremy Cronin** (1949-) is ’n Suid-Afrikaanse skrywer, digter, politikus en aktivis. Hy is ’n lid van die Suid-Afrikaanse Kommunistiese Party (SAKP) en 'n gewese lid van die ANC se nasionale uitvoerende komitee, asook ’n adjunkminister in pres. Jacob Zuma se kabinet. In die 1970's voltooi hy sy meestersgraad in die filosofie in Frankryk. Sy werk in die SAKP se propaganda-eenheid lei in 1976 tot sy skuldigbevinding ingevolge die destydse Wet op Binnelandse Veiligheid en ’n vonnis van sewe jaar gevangenskap. In 1983 is hy met die Ingrid Jonkerprys vir sy bundel *Inside and out* bekroon.

## Lewensloop 
Cronin is op 12 September 1949 in Kaapstad gebore en het in 'n Rooms-Katolieke gesin in Rondebosch grootgeword. Gedurende sy tienerjare wou hy 'n priester word. Hy doen sy militêre diens in die Suid-Afrikaanse Vloot en ontvang in 1968 'n beurs om aan die Universiteit van Kaapstad te studeer. Hier word hy 'n lid van die Radikale Studentevereniging en is hy as 'n lid van die destyds verbande SAKP gewerf.

In die vroeë 1970's het Cronin sy meestersgraad in filosofie in Frankryk verwerf en na Suid-Afrika teruggekeer, waar hy aan die Universiteit van Kaapstad se Departement Filosofie gedoseer het.

Cronin se werk in die SAKP se propaganda-eenheid het hom onder die aandag van die Suid-Afrikaanse Buro vir Staatsveiligheid gebring. Hy is op aanklagte ingevolge die Wet op Terrorisme en Interne Veiligheid in hegtenis geneem en in September 1976 in die Kaapse Hooggeregshof verhoor. Die aanklagte sluit in sameswering met lede van die SAKP en die ANC (beide verbode organisasies), asook die voorbereiding en verspreiding van pamflette namens hierdie organisasies. Cronin is op al die klagtes skuldig bevind en tot sewe jaar gevangenisstraf gevonnis (1976–1983), wat hy in Pretoria uitgedien het. Op 10 Mei 2009 het president Jacob Zuma hom as adjunkminister van vervoer aangestel.

## Werke 
Digbundels:
* *More than a Casual Contact* (2006)
* *Inside and Out* (1999)
* *Even the Dead: Poems, Parables and a Jeremiad * (1997)
* *Inside* (1984)

## Sien ook 
* Lys van Suid-Afrikaanse skrywers
* Lys van Suid-Afrikaanse digters
* Kabinet van Jacob Zuma, Mei 2014

## Verwysings
Geoff Cronjé

**Geoff Cronjé** was die eerste hoof van die Universiteit van Pretoria se dramadepartement. Die departement is op aandrang van prof. F.C.L. Bosman en Anna Neethling-Pohl in 1965 tot stand gebring. Cronjé het drie doktorsgrade gehad en is veral as ’n kenner op die gebied van dramakunde (die beginsels en praktyk van die drama) beskou. Sy handboek, *Die drama as speelstuk*, is deur talle studente gebruik. As lid van die toneelkomitee van die destydse Truk was sy bydrae deurslaggewend vir die skryf en opvoer van vernuwende werk, soos P.G. du Plessis se Siener in die suburbs en Bartho Smit se *Christine*.

## Verwysings
Lansfordiet

**Lansfordiet** is 'n gehidreerde magnesiumkarbonaatmineraal met samestelling: MgCO3·5H2O. Landsfordiet is in 1888 in 'n steenkoolmyn in Lansford, Pennsylvanië, ontdek. Dit kristalliseer in die monokliniese kristalstelsel en kom tipies voor as kleurlose tot wit prismatiese kristalle en stalaktietiese massas. Dit is 'n sagte minerale, Mohs-hardheid van 2,5, met 'n lae relatiewe digtheid van 1,7. Dit is deursigtig tot deurskynend met brekingsindekse van 1,46 tot 1,52.

## Sien ook 
* Mineraal
* Relatiewe digtheid
* Mohs se hardheidskaal

## Verwysings 
## Eksterne skakels 
* Mindat with locations
* Webmineral
* Euromineral
Connacht Rugby

**Connacht Rugby** ( *Rugbaí Connachta*) is een van die vier professionele rugbyspanne op die Ierse eiland. Hulle ding mee in die Verenigde Rugbykampioenskap, Europese Rugbykampioenebeker, Europese Rugbyuitdaagbeker. Die span verteenwoordig die IRVU Connacht-tak, wat een van die vier hooftakke van die IRVU is, en is verantwoordelik vir rugby in die geografiese provinsie van Connacht.

Connacht se tuiswedstryde word op die Galway Sportgronde gespeel en daar is plek vir 8&nbsp;100 toeskouers. Connacht speel in ’n oorwegend groen-en-blou trui, groen broek en groen-en-wit kouse. Die wapen van Connacht Rugby is ’n aangepaste weergawe van die provinsiale vlag van Connacht en bestaan uit ’n gehalveerde arend en arm wat ’n swaard vashou.

Met slegs 7% van die totale aantal Ierse rugbyspelers het Connacht ’n baie kleiner spelerbasis om van te kies as die ander drie provinsies, gedeeltelik weens die klein bevolking van die provinsie en die relatiewe gewildheid van sportsoorte van die Gaeliese Atletiekvereniging soos Gaeliese voetbal en hurling. Rugby in Connacht het egter uitgebrei met groter kaartjieverkope veral in Connacht se eerste seisoen van deelname aan die Heinekenbeker. Deur die pogings van die Connacht-tak van die IRVU het die provinsie ook in skooldeelname en ouderdomsgroepe gegroei deur inisiatiewe soos die *Grassroots to Greenshirts*-veldtog. Die Connacht Eagles, ’n ontwikkelingspan, speel sedert die 2012-’13-seisoen in die Britse en Ierse Beker.

## Seisoenbepalings 
### Keltiese Liga/Pro12/Pro14 
: 

### Heinekenbeker/Rugbykampioenebeker 
: 

### Europese Rugbyuitdaagbeker 
: 

## Huidige span 
Connacht se span vir die 2020-’23-seisoen:

## Eksterne skakel 
*  Connacht Rugby Amptelike werf
*  ConnachtClan Nie-amptelike aanhangersforum

## Verwysings
Kremersiet

**Kremersiet** is 'n seldsame mineraal wat 'n gehidreerde meervoudige chloried van yster, ammonium en kalium met die formule: (NH4, K) 2FeCl5 · H2O is. Kremersiet is 'n bruinrooi tot oranje mineraal wat in die ortorombiese stelsel kristalliseer. Dit is 'n wateroplosbare mineraal wat gevind word rondom vulkaniese fumarole. Dit kom voor by Vesuvius, Italië en Berg Etna, Sisilië. Dit is in 1853 ontdek en is vernoem na die Duitse chemikus, Peter Kremers (gebore 1827).

## Sien ook 
* Mineraal
* Relatiewe digtheid
* Mohs se hardheidskaal

## Verwysings 
* Mindat
* Webmineral
Renieriet

**Renieriet** (Cu,Zn)11(Ge,As)2Fe4S16 is 'n seldsame koper-sink-germaniumdraende sulfiedmineraal. Dit kom onder andere in die Kipushi-myn, D.R.Kongo en in Namibië voor. Renieriet is vernoem na Armand Renier (26 Junie 1876 – 9 Oktober 1951), 'n Belgiese geoloog en direkteur van die Belgiese Geologiese Opname.

## Sien ook 
* Mineraal
* Relatiewe digtheid
* Mohs se hardheidskaal

## Verwysings
Upaliet

**Upaliet** (Al(UO2)3(PO4)2O(OH)·7H2O) is 'n mineraal wat in die Demokratiese Republiek van die Kongo gevind word. Dit is vernoem na uraan, fosfor en aluminium. Die tiperende ligging plek is Kobokobo pegmatiet, Mwenga, Sud-Kivu, Demokratiese Republiek van die Kongo.

## Sien ook 
* Mineraal
* Relatiewe digtheid
* Mohs se hardheidskaal

## Verwysings
Tantiet

**Tantiet** is 'n seldsame tantaaloksiedmineraal met formule Ta2O5. Tantiet vorm deursigtig mikroskopiese kleurlose trikliene – pedale kristalle met 'n diamantglans. Dit het 'n Mohs-hardheid van 7 en 'n hoë relatiewe digtheid van 8.45. Chemiese ontledings toon geringe insluiting (1.3%) niobiumoksied. Dit is die eerste keer in 1983 beskryf vir 'n voorkoms in 'n pegmatiet in die Kola-skiereiland, Rusland. Dit is ook gerapporteer in 'n pegmatiet-kompleks in Florence County, Wisconsin. Geassosieerde mineraal-spesies sluit in elbaïet, lepidoliet, spodumeen, kolumbiet-tantaliet, wodginiet en microliet.

## Sien ook 
* Mineraal
* Relatiewe digtheid
* Mohs se hardheidskaal

## Verwysings 
* Wisconsin minerals(besoek op 31 Maart 2006). 
* American Mineralogist data sheet PDF (besoek op 31 Maart 2006).
Inosilikaat

**Inosilikate** (vanaf die Grieks ἴς , ἰνός inos], vesel), is ketting silikate, met enkel of dubbelkettings van Silikaat tetraëders. Die enkel ketting Ino-silikate het 'n Si:O verhouding van 1:3 (SiO3), terwyl die dubbelketting Ino-silikate 'n Si:O verhouding van 4:11 het Si4O11. Nickel–Strunz classification: 09.D

## Enkelketting Ino-silikate 
* Pirokseen groep
** Enstatiet – orthoferrosiliet reeks
*** Enstatiet – MgSiO3
*** Ferrosiliet – FeSiO3
** Pigeoniet – Ca0.25(Mg,Fe)1.75Si2O6
** Diopsied – Hedenbergiet reeks
*** Diopsied – CaMgSi2O6
*** Hedenbergiet – CaFeSi2O6
*** Augiet – (Ca,Na)(Mg,Fe,Al)(Si,Al)2O6
** Natrium pirokseen reeks
*** Jadeiet – NaAlSi2O6
*** Aegirien (Acmiet) – NaFeIIISi2O6
** Spodumeen – LiAlSi2O6
* Pyrosenoied groep
** Wollastoniet – CaSiO3
** Rhodoniet – MnSiO3
** Pektoliet – NaCa2(Si3O8)(OH)

## Dubbelketting Ino-silikate 
Amfibool groep
* Anthophylliet – (Mg,Fe)7Si8O22(OH)2
* Cummingtoniet reeks
** Cummingtoniet – Fe2Mg5Si8O22(OH)2
** Gruneriet – Fe7Si8O22(OH)2
* Tremoliet reeks
** Tremoliet – Ca2Mg5Si8O22(OH)2
** Aktinoliet – Ca2(Mg,Fe)5Si8O22(OH)2
* Hornblende – (Ca,Na)2–3(Mg,Fe,Al)5Si6(Al,Si)2O22(OH)2
* Natrium amfibool groep
** Glaukofaan – Na2Mg3Al2Si8O22(OH)2
** Riebeckiet (asbes) – Na2FeII3FeIII2Si8O22(OH)2
** Arfvedsoniet – Na3(Fe,Mg)4FeSi8O22(OH)2

## Verwysings 
* 

* 

* 

* 

* Mindat.org, Dana classification
* Webmineral : Dana's New Silicate Classification
Nekrasoviet

**Nekrasoviet** is 'n seldsame koper-vanadium-sulfosout mineraal met die formule Cu26V2(Sn,As,Sb)6S32. Dit kristalliseer in die isometriese kristalstelsel en kom voor as klein korrels in ertsaggregate. Dit is 'n bruin ondeursigtige metaliese mineraal met Mohs-hardheid van 4,5 en 'n relatiewe digtheid van 4,62. Dit is die eerste keer in 1984 in die Khayragatsch ertsafsettings van Oos-Uzbekistan beskryf en is vernoem na die Russiese mineraloog Ivan Yakovlevich Nekrasov (gebore 1929).

## Sien ook 
* Mineraal
* Relatiewe digtheid
* Mohs se hardheidskaal

## Verwysings 
* Mindat data with locations
* Webmineral data
* Mineral Data Publishing – PDF
Plooirug

350px|duimnael|240px|'n Diagram met die plooidal en -rug aangedui.

'n **Plooirug** of **antiklien** (Engels: *anticline*) is in struktuurgeologie ’n plooi met die oudste lae nader aan die plooi-as, of middel van die struktuur, terwyl die plooidal die omgekeerde van die plooirug is.

## Struktuurgeologie 
In geologie is daar selde eenvoudige gevalle, en talle moontlike variasies. In gevalle waar die relatiewe ouderdom van die verskillende lae onbekend is, of die jonger lae in 'n sinkdal na onder lê en die ouer lae na bo, word die struktuur 'n antivorm genoem. Dit vind gewoonlik plaas waar die gelaagdheid vanweë tektoniese kragte omgekeer word.

## Ekonomiese belang 
Antikliene en antivorme is van groot belang in veral die olie en gasbedryf.  In hierdie bedryf is daar twee goed nodig om olie en gasafsettings te vorm:
* bron van die olie/gas
* 'n ondeurdringbare geologiese struktuur om hierdie olie en/of gas vas te vang.

Dit is in die tweede gedeelte waar antikliene / antivorms van groot belang is, aangesien antikliene wat uit ondeurdringbare gesteentes bestaan, die gas en olie verhoed om te ontsnap, en dus teikens van eksplorasie word.

## Voorbeelde 
Van die beste voorbeelde van plooirûe en -dalle in Suid-Afrika kan in die Kaapse Plooiberge waargeneem word, wat vanaf die verre weste van die land tot in die Oos-Kaap strek.

## Sien ook 
* Monoklien
* Plooidal
* Geologiese plooiing
Kalininiet

**Kalininiet** (ZnCr2S4) is 'n thiospinel-mineraal wat in 1985 in Rusland gevind is in die Pereval Marmergroewe, Slyudyanka (Sludyanka), Baikal-meer, Irkutskaya Oblast, Prebaikalia (Pribaikal'e), Oos-Siberiese Streek. Dit is vernoem na P.V. Kalinin, Russiese mineraloog en petroloog, en ondersoeker van die suidelike Baikal-streek.

## Bronne 
* Mindat
* Webmineral
* Handbook of Mineralogy
Siklosilikaat

duimnael|'n 3-lid ring
duimnael|'n 6-lid ring
**Siklosilikate** (vanaf die Grieks κύκλος kuklos, sirkel) is silikate met verbinde tetraëders in 'n ringvorm met − 

Hulle besit 'n Si:O verhouding van 1:3 en hulle bestaan as 3-lid ringe − of 6-lid ringe −. Hulle word in die Nickel–Strunz-klassifisaie: 09.C geplaas.

* 3-lid ring
** Benitoiet – BaTi(Si3O9)
* 6-lid ring
** Beril – Be3Al2(Si6O18)
*** *(Beril edelgesteentes soos Smarag (groen), Heliodoor (geel), Akwamaryn (seegroen))*
** Bazziet – Be3Sc2(Si6O18)
** Dioptaas - .
** Sugiliet – KNa2(Fe,Mn,Al)2Li3Si12O30
** Toermalyn – (Na,Ca)(Al,Li,Mg)3−(Al,Fe,Mn)6(Si6O18(BO3)3(OH)4
*** *(Toermalyn semi-edelgesteentes soos Rubelliet (pienk), Elbaiet (Groen), Draviet (bruin, Schorliet (swart))*
** Pezzottaiet – Cs(Be2Li)Al2Si6O18
** Milariet – K2Ca4Al2Be4(Si24O60)H2O
** Osumiliet – (K,Na)(Fe,Mg)2(Al,Fe)3(Si,Al)12O30
** Cordieriet – (Mg, Fe)2Al4Si5O18
** Sekaninaiet – (Fe+2, Mg)2Al4Si5O18

## Verwysings 
* 

* 

* 

* 

* Mindat.org, Dana classification
* Webmineral : Dana's New Silicate Classification
Madelung-konstante

duimnael|Die Madelung-som in 'n haliettralie. Naaste bure = 1, daarna 2, daarna 3 ensomeer
Die **Madelung-konstante** is ' geometriese konstante wat in die anorganiese chemie 'n belangrike rol speel in die beskrywing van die bindingsenergie van suiwer ioniese kristallyne stowwe.

Indien twee ione, 'n katioon met lading Z+ en 'n anioon met lading Z- mekaar nader tot 'n afstand r, is hulle elektrostatiese energie:

: E_c=\frac{Z^+Z^-e^2}{4\pi\epsilon_o r}

In die kristal het 'n katioon nogtans meer as een anioon-nabuur. In die B1-struktuur van haliet het 'n natriumioon ses chloornabure op afstand a_o/2 en twaalf Na-bure op afstand a_o \sqrt{2}/{2 } ensomeer. Hierdie feit kan in die formule met die Madelungkonstante A weergegee word.

: E_{Madelung}=\frac{A.Z^+Z^-e^2}{4\pi\epsilon_o r}

In die geval van die halietstruktuur geld:

: A= 6 -\frac{12}{\sqrt{2}} + \frac{8}{\sqrt{3}} + ... \approx 1.74756

Hierdie uitdrukking is 'n konvergerende reeks, maar dit verskillend vir elke struktuurtipe.

Wanneer die stoigiometrie nie 'n ioonverhouding van 1:1 het nie, is daar twee maniere om die konstante weer te gee, soos hierbo (die geometriese een) of die konvensionele een wat gebruik maak van die faktor Z^2_{\plusmn} wat die hoogste gemeenskaplike faktor van Z+ en Z- is. Vir fluoriet () Z^2_{\plusmn}=1.

Die Madelung-energie verklaar 90% van die bindingsenergie van 'n suiwer ioniese kristal. Indien die binding meer kovalent of metallies word, is dit nie langer die geval nie.

## Verwysings
Fillosilikaat

**Fillosilikate** (vanaf die Grieks φύλλον phyllon, blaar), vorm parallelle velle (blaaie) van silikaattetraëders. Hierdie tetraëders vorm 'n 2-dimensionele raamwerk, waar die individuele tetraëders met mekaar verbind is. In hierdie 2-dimensionele raamwerk of vel, is die bindings tussen die tetraëders sterk, maar die bindings tussen die verskillende velle is swak, aangesien die SiO tetraëders nie tussen velle met mekaar verbind is nie. Die Si:O verhouding is 2:5.

Nickel–Strunz-klassifikasie: 09.E. Alle fillosilikate is gehidreer met of water of hidroksielgroepe aangeheg.
* Serpentyngroep
** Antigoriet – Mg3Si2O5(OH)4
** Chrisotiel – Mg3Si2O5(OH)4
** Lizardiet – Mg3Si2O5(OH)4
* Kleiminerale
** Halloysiet – Al2Si2O5(OH)4
** Kaoliniet – Al2Si2O5(OH)4
** Illiet – (K,H3O)(Al,Mg,Fe)2(Si,Al)4O10[(OH)2,(H2O)]
** Montmorilloniet – (Na,Ca)0.33(Al,Mg)2Si4O10(OH)2·*n*H2O
** Vermikuliet – (MgFe,Al)3(Al,Si)4O10(OH)2·4H2O
** Talk – Mg3Si4O10(OH)2
** Sepioliet – Mg4Si6O15(OH)2·6H2O
** Palygorskiet (of attapulgiet) – (Mg,Al)2Si4O10(OH)·4(H2O)
** Pirofilliet – Al2Si4O10(OH)2
* Mikagroep (glimmergroep)
** Biotiet – K(Mg,Fe)3(AlSi3)O10(OH)2
** Fuchsiet – K(Al,Cr)2(AlSi3O10)(OH)2
** Muskoviet – KAl2(AlSi3)O10(F,OH)2
** Flogopiet – KMg3(AlSi3)O10(OH)2
** Lepidoliet – K(Li,Al)2–3(AlSi3)O10(OH)2
** Margariet – CaAl2(Al2Si2)O10(OH)2
** Gloukoniet – (K,Na)(Al,Mg,Fe)2(Si,Al)4O10(OH)2
* Chlorietgroep
** Chloriet – (Mg,Fe)3(Si,Al)4O10(OH)2·(Mg,Fe)3(OH)6

## Verwysings 
* 

* 

* 

* 

* Mindat.org, Dana classification
* Webmineral : Dana's New Silicate Classification
Angara

Die **Angara** (Boerjaties: Ангар, *Angar*, letterlik: "gesplete"; Russies: Ангара́, *Angará*), soms ook **Bo-Toengoeskarivier** (Верхняя Тунгуска, *Verkhnyaya Tunguska*) of **Laer-Angara** (Ни́жняя Ангара́, *Nizhnyaya Angara*) genoem, is die grootste sytak van die Jenisejrivier in Siberië. Dié rivier, met 'n lengte van 1&nbsp;799&nbsp;km (1&nbsp;105&nbsp;myl), ontspring naby Irkoetsk uit die Baikalmeer en vorm dié meer se enigste uitvloei. Aansluitend vloei dié rivier in 'n noordelike rigting deur die Irkoetsk-oblast en bereik Bratsk. Verder noord vloei die Angara in 'n westelike rigting deur die Krasnojarsk-krai en mond sowat 250&nbsp;km noord van Krasnojarsk in die Jenisejrivier uit. Die Selenga, die grootste van die Baikalmeer se invloeiende riviere, word hidrologies as die Angara se boloop beskou.

## Fotogalery 

Lêer:View on Angara and Baikal from Chersky Stone.jpg|Die Angara se oorsprong in die Baikalmeer
Lêer:Angara-Lake Baikal 1.JPG|Die Angara naby die Baikalmeer
Lêer:Angara-Bratsk.jpg|Die Angara naby Bratsk
Lêer:Irkutsk ISS011-E-9913.jpg|Nasa-Satellietbeeld van die Irkoetskdam

## Verwysings 
## Eksterne skakels
Selenga

Die **Selenga** of **Selenge** (Boerjaties: Сэлэнгэ гол, *Selenge gol*, Сэлэнгэ мүрэн, *Selenge müren*; Mongools: Сэлэнгэ мөрөн, *Selenge mörön*; Russies: Селенга́, *Selengá*) is die grootste van die Baikalmeer se invloeiende riviere. Die rivier, met 'n lengte van 1&nbsp;480&nbsp;km, ontstaan deur die saamvloei van die Delgermörön- en Iderrivier in Hövsgöl, Noord-Mongolië. Aansluitend vloei die rivier, in Mongolië Selenge genoem, in 'n noordoostelike rigting deur Noord-Mongolië en bereik die Russiese grens. In Rusland word die rivier Selenga genoem en vloei dit in 'n noordelike rigting deur die republiek Boerjatië tot by die republiek se hoofstad, Oelan-Oede. Aansluitend vloei dié rivier in 'n westelike rigting en mond in die Baikalmeer uit. Die Selenga word hidrologies as die Angara se boloop beskou.

## Fotogalery 

Lêer:Selenga von oben.jpg|Die Selenga in Mongolië, hier die Selenge genoem
Lêer:Selenga.jpg|Die Selenga tussen 100 en 200&nbsp;km suid van die Russiese grens
Lêer:Selenga River bridge.jpg|Die Selenga naby Oelan-Oede
Lêer:Selenga delta.jpg|Nasa-satellietbeeld van die Selenga se monding in die Baikalmeer

## Verwysings 
## Eksterne skakels
Argoen

Die **Argoen** of **Ergoen** (Boerjaties: *Urgengol*, letterlik: "breë rivier"; Chinees: 额尔古纳河, pinyin: ''É'ěrgǔnà hé*; Mongools: Эргүнэ мөрөн, *Ergüne gol''; Russies: Аргу́нь) is die grootste sytak van die Amoer. Dit vorm saam met die Schilka een van twee bronriviere van die Amoer. Dié rivier, met 'n lengte van 1&nbsp;620&nbsp;km (1&nbsp;007&nbsp;myl), ontspring in die Groot Sjingan-bergreeks in die Mantsjoerye, die noordoostelike deel van die Volksrepubliek China. Aansluitend vloei dié rivier in 'n westelike rigting en word **Hailar** genoem. Net wes van die grens tot Mongolië en suid van die grens tot Rusland begin dié rivier in 'n noordoostelike rigting vloei. Die Argoen vorm vir 944&nbsp;km die grens tussen China en Rusland totdat die rivier sy noordelikste punt bereik en die Schilka ontmoet, die Amoer se tweede bronrivier.

Tydens die reënseisoen vloei water van die Hulunmeer, wat eintlik sonder uitvloei is, sowat 30&nbsp;km noord en bereik die Argoen. Daarmee behoort die Kherlen se rivierloop soms tot die Argoen-Amoer-rivier, wat daardeur 'n lengte van 5&nbsp;052&nbsp;km (3&nbsp;139&nbsp;myl) bereik.

## Verwysings 
## Eksterne skakels
Keiliet

**Keiliet** is 'n yster-magnesium-sulfiedmineraal (chemiese formule (Fe, Mg) S)) wat in enstatiet-chondriete voorkom. Keiliet is die yster-dominante analoog van niningeriet, en is vernoem na Klaus Keil (gebore 1934).

## Voorkoms 
Keiliet kan onder andere in enstatietchondriete soos die Zakłodzie-meteoriet voorkom. Dit blyk egter beperk te wees tot enstatiet-chondriete wat deur impak-smelting beïnvloed is, en wat toe vinnig afgekoel het. Daar is meteoriete wat as impaksmeltfraksies geklassifiseer word, maar wat nie keiliet bevat nie. Dit word verklaar deur 'n dieper begrawing na die impak, wat vertraagde afkoeling en geaktiveerde retrogressiewe reaksies (diapftorese) moontlik maak.

## Verwysings 
* Mindat.org – Keilite
* Handbook of Mineralogy – Keilite 

## Sien ook 
* Meteoriet
* Chondriet
Zykaïet

[duimnael|Zykaïet ([Tsjeggiese Republiek).]]
**Zykaïet** of zýkaïet is 'n gryswit mineraal wat bestaan uit arseen, waterstof, yster, swael en suurstof met 'n formule: Fe3+4(AsO4)3(SO4)(OH)·15(H2O).

Hierdie dowwe mineraal is baie sag met 'n Mohs-hardheid van slegs 2 en 'n relatiewe digtheid van 2,5. Dit is deurskynend en kristalliseer in die ortorombiese kristalstelsel.
Algemeen geassosieerde minerale sluit limoniet, gips, skorodiet, kwarts en arsenopiriet in. Zykaïet is die eerste keer in 1978 beskryf vir 'n voorkoms in die Safary-myn, Kutná Hora, Bohemen, Tsjeggië en is vernoem ter ere van Vaclav Zyka (gebore 1926), 'n Tsjeggiese geochemikus.

## Verwysings
Zhemchuzhnikoviet

**Zhemchuzhnikovite** is 'n oksalaatmineraal van organiese oorsprong; Formule NaMg(FeAl)C2O4.8H2O. Dit vorm rookagtige groen kristalle met 'n glasagtige glans en word in Russiese steenkoolmyne gevind. Dit is vernoem na Yury Zhemchuzhnikov (1885–1957), 'n Russiese klei mineraloog.

## Sien ook 
* Sulfaatminerale
* Mineraal
* Relatiewe digtheid
* Mohs se hardheidskaal

## Verwysings 
* Webmineral – Zhemchuzhnikovite
* Mindat.org – Zhemchuzhnikovite
* Handbook of Mineralogy – Zhemchuzhnikovite
Groot-Ljachofeiland

duimnael|links|Die Kigiljach-skiereiland.

Die **Groot-Ljachofeiland** (Russies: Большой Ляховский остров, *Bolsjoi Ljachofski Ostrov*) is die grootste eiland van die Ljachofeilande van die Nieu-Siberiese Eiland-argipel. 

Die eiland word deur die Straat van Dmitri Laptef van die vasteland geskei en deur die Eterikan-straat van die Klein Ljachofeiland wat noord daarvan lê. Groot Ljachof het 'n oppervlakte van 4&nbsp;600&nbsp;km2. Die berg Kigiljach is die westelikste punt en die berg Sjaloerowa die oostelikste punt. Die hoogste punt is die berg Emi-Tas met 'n hoogte van 270&nbsp;m.

Kosakke het die eiland in 1712 die eerste keer bereik. Van die groot riviere is die Eterikan- en Bloednajarivier ("Verlore Rivier"). Daar is geen woude nie.

In 2015 die geraamtes van ses mammoete op die eiland gevind. Hulle vel het goed genoeg bewaar gebly dat dit vir kloning gebruik kan word in die raamwerk van 'n projek wat beoog om die mammoet te laat herleef.

## Verwysings
Seretse

**Seretse** is 'n township in die Tokologo Plaaslike Munisipaliteit, in sentraal-Vrystaat, Suid-Afrika. Tydens die apartheidera was Seretse waar die dorp Boshof se Swart mense gewoon het.

Volgens die 2011-sensus het die nedersetting 'n bevolking van 4&nbsp;651 gehad.

## Sien ook 
* Lys van dorpe in Suid-Afrika

## Verwysings
Bronville

**Bronville** is 'n Kleurling/Swart-woonbuurt op die goudvelde van die provinsie Vrystaat in Suid-Afrika. Die dorp is gestig gedurende die jare van skeiding van swart en bruin mense aangrensend aan die stad Welkom, om werkers te huisves wat op die wêreld se rykste goudmyne gewerk het.

Die buurt is 'n deel van die Matjhabeng Plaaslike Munisipaliteit in die Lejweleputswa-distriksmunisipaliteit.

## Bevolkingsverdeling 
Vandag het die townships van Thabong en Bronville 'n bevolking van ongeveer 200&nbsp;000 inwoners. Gewoonlik word verwys na Thabong, met sy 49 onderdele, as die kombinasie van beide Thabong en Bronville, al word Bronville as 'n onafhanklike dorp van Welkom geklassifiseer.

## Verwysings
Kutloanong

**Kutloanong** is 'n nedersetting in die Vrystaat, Suid-Afrika. Tydens die apartheidera was Kutloanong waar die dorp Odendaalsrus se swartmense gewoon het. Volgens die 2011-sensus het die nedersetting 'n bevolking van 54 350 gehad.

## Verwysings
Rhodplumsiet

**Rhodplumsiet** is 'n seldsame rodium-lood-sulfiedmineraal, met die chemiese formule Rh3Pb2S2.

## Sien ook 
* Sulfiedminerale
* Mineraal
* Relatiewe digtheid
* Mohs se hardheidskaal

## Verwysings 
* Handbook of Mineralogy – Rhodplumsite
* Emsley, John. ''Nature's Building Blocks.'' Oxford, 2001.
Hani Park

**Hani Park** is 'n township van Welkom in die Vrystaat, Suid-Afrika. Volgens die 2011-sensus het die nedersetting 'n bevolking van 9&nbsp;600 gehad.

## Verwysings
Rynersoniet

**Rynersoniet** (Ca(Ta,Nb)2O6) is 'n oksiedmineraal wat in die ortorombiese kristalstelsel kristalliseer. Dit is 'n dowwe, deurskynende, veselagtige mineraal, wat gewoonlik vuilwit tot ligpienk van kleur is. Dit kom voor in graniet pegmatiete en is die eerste keer in 1978 beskryf nadat dit in San Diego County, Kalifornië gevind is.

Behalwe vir die San Diego, Kalifornië gebied, is Rynersoniet ook al in Colorado en Kampala, Uganda gevind.

## Sien ook 
* Oksiedminerale
* Mineraal
* Relatiewe digtheid
* Mohs se hardheidskaal

## Verwysings
Ballymoney

**Ballymoney** (afgelei van die Ierse *Baile Monaidh* "Woonplek in die moerasland", → *baile *"tuiste, woonplek", → *móin* "moeras(land), turf") is 'n nedersetting en* civil parish* in die Noord-Ierse graafskap Antrim, sowat 'n uur se motorrit noordwes van Belfast.

## Besienswaardighede 
Die *Dark Hedges*, 'n laning ou beukebome tussen die dorpe Armoy en Stranocum, is 'n bekende toneel (die "Koningspad" of ''King's Road*) uit die gewilde televisiereeks *Game of Thrones''.

## Bekende boorlinge 
* Robert Hannah, Nieu-Seelandse sakeman en skoenhandelaar (1845–1930)
* James Young, komediant en akteur (1918–1974)
* Joey Dunlop OBE, motorfietsrenjaer (1952−2000)
* Robert Dunlop, motorfietsrenjaer (1960–2008)
Benede-Toengoeska

Die **Benede-Toengoeska** (Russies: Ни́жняя Тунгу́ска, *Nizjnjaja Toengoeska*) is 'n groot sytak van die Jenisejrivier in Siberië. Dié rivier, met 'n lengte van 2&nbsp;989&nbsp;km, ontspring noord van Oest-Koet naby die Podkamennaja Toengoeska se bron in die Irkoetsk-oblast. Aansluitend vloei dié rivier in 'n noordelike rigting deur die Irkoetsk-oblast en bereik Jerbogatsjon. Net oos van die grens met die Krasnojarsk-krai begin die Benede-Toengoeska in 'n noordwestelike rigting vloei en bereik Toera. Vanaf Toera vloei dié rivier in 'n westelike rigting en later weer in 'n noordwestelike rigting. Naby Toeroechansk mond die Benede-Toengoeska in die Jenisejrivier uit.

Die Benede-Toengoeska is een van drie riviere in Rusland met die naam Toengoeskarivier. Die ander is die Podkamennaja Toengoeska, wat sowat 100&nbsp;km noord van die Benede-Toengoeska se bron ontspring en sowat 600&nbsp;km suid van die Benede-Toengoeska se monding in die Jenisejrivier uitmond. Die Angara se boloop word soms ook Bo-Toengoeska genoem.

## Verwysings 
## Eksterne skakels
London Fashion Week

200px
**London Fashion Week**
----
Londen
----
**Gehou sedert**

Oktober 1983
----
**Frekwensie**

Twee keer per jaar Februarie | September
----
**Organiseerder**

*British Fashion Council*
----
**Webtuiste**
*londonfashionweek.org*

duimnael|links|*London Collections: Men 2013*Hoofstraatstyl met David GandyFoto: Conor Clinch
[duimnael|links|Die meeste skoue vind sedert 2009 plaas in Somerset-huis, 'n neoklassieke gebou aan die suidekant van die [Strand, Londen|Strand, Sentraal-Londen]]

**London Fashion Week** is 'n modehandelskou wat twee keer per jaar, in Februarie en September, in die Britse hoofstad Londen gehou word. Dit is een van die vier sogenaamde *Big Four*-modeweke, naas dié wat in New York, Milaan en Parys gehou word, en word deur die Britse Moderaad (*British Fashion Council*) vir die Londense Ontwikkelingsagentskap (*London Development Agency*) georganiseer en aangebied in vennootskap met die Departement van Sake, Innovasie en Vaardighede. Die eerste modeweek is in Oktober 1983 gehou. In 2009 is *London Fashion Week* vir die eerste keer in Somerset-huis aangebied.

Die meeste modevertonings word gehou in die binnehof van Somerset-huis, 'n neoklassieke gebou in die Strand in Sentraal-Londen, waar 'n groot markeetent met loopplanke vir 'n reeks vertonings deur top-modeontwerpers opgeslaan word. Bykomende uitstallings deur meer as 150 ontwerpers word in Somerset-huis se nuwe *Store Studios* aangebied.

Die *London Fashion Week*, wat tans deur die Britse Departement vir Internasionale Handel, die burgemeester van Londen en die Europese Unie se Streeksontwikkelingsfonds befonds en onder meer deur Mercedes-Benz, Lavazza en Etihad Airways geborg word, word jaarliks bygewoon deur 5&nbsp;000 mediaverslaggewers, fotograwe en inkopers wat in elke seisoen bestellings ter waarde van meer as £100 miljoen plaas. Regstreekse video-uitsendings van die modeskou word in sowat 190 lande uitgesaai.

'n Tweede modeskou, die *London Fashion Weekend* wat op die kleinhandelbedryf fokus en in teenstelling met die *Fashion Week* toeganklik is vir die algemene publiek, word onmiddellik die naweek daarna in Somerset-huis gehou.

## Verwysings 
## Eksterne skakels
Margaritasiet

**Margaritasiet** is 'n geel, sesiumdraende mineraal in die Carnotiet-groep. Die chemiese formule is (Cs, K, H3O)2(UO2)2V2O8 en het 'n monokliniese kristalstelsel.

## Naam en ontdekking 
Dit is die eerste keer in 1982 beskryf by die Margaritas uraanafsetting, in die Peña Blanca-distrik van die munisipaliteit Aldama, in die Meksikaanse staat Chihuahua. Die mineraal is ook vernoem na die afsetting waar dit gevind is.

## Sien ook 
* Mineraal
* Relatiewe digtheid
* Mohs se hardheidskaal

## Verwysings 
* Mindat.org – Margaritasite
* Handbook of Mineralogy – Margaritasite
Zaheriet

Die mineraal **Zaheriet** is 'n komplekse sulfaat van aluminium met die chemiese formule Al12(OH)26(SO4)5·20H2O, en het 'n wit tot blougroen kleur.

Dit is in 1977 in die Soutbergreeks, Punjab, Pakistan deur Mohamed Abduz Zaher van die Bangladesj Geologiese Opname ontdek, na wie die mineraal ook vernoem word.

## Sien ook 
* Mineraal
* Relatiewe digtheid
* Mohs se hardheidskaal

## Verwysings 
* Webmineral data
* Mindat.org
Zakharoviet

**Zakharoviet** is 'n silikaatmineraal met 'n geel kleur en 'n pêrelglans. Dit is 'n silikaat van natrium en mangaan met 'n chemiese formule van Na4Mn5Si10O24(OH)6·6H2O.
Zakharoviet is in 1982 in die Kola-skiereiland van Noord-Rusland ontdek, en is vernoem na Evgeii Evgen'evich Zakharov (1902–1980), die direkteur van die Moskouse Instituut vir Geologiese Eksplorasie.

## Sien ook 
* Mineraal
* Relatiewe digtheid
* Mohs se hardheidskaal

## Verwysings 
* Webmineral data
* Mindat.org
Zaccagnaïet

**Zaccagnaïet** is 'n mineraal met die chemiese formule Zn4Al2CO3(OH)12·3H2O.

Dit kom voor as wit heksagonale kristalle wat geassosieer word met kalsiet wat in holtes in Carrara-marmer van die Italiaanse Alpe voorkom, en word vermoedelik gevorm deur hidrotermiese verandering van sfaleriet in 'n aluminiumryke omgewing.

Dit is vernoem na Domenico Zaccagna (1851–1940), 'n Italiaanse mineraalversamelaar.

## Sien ook 
* Mineraal
* Relatiewe digtheid
* Mohs se hardheidskaal

## Verwysings 
* Webmineral data
* Mindat.org

## Eksterne skakels 
*
Rosenbergiet

**Rosenbergiet** is 'n mineraal met die chemiese formule AlF3·3H2O. Dit is 'n trihidraat van aluminiumfluoried. Dit is kleurloos, en die kristalle is tetragonaal tot dipiramidaal.

Rosenbergiet is vernoem na Philip E. Rosenberg, 'n geochemikus van die Verenigde State van Amerika.

## Voorkoms 
Rosenbergiet word aangetref in die Keltynmyn in Toscanië, Italië en Erebus, Rosseiland, Antarktika. Dit is nie radioaktief nie, en het 'n hardheid van 3-3,5 op Mohs se hardheidskaal.

## Kristalstruktuur 
Rosenbergiet kristalliseer in 'n tetragonale struktuur. Die aluminiumatoom is omring deur 'n verwronge []-oktaëder. Die fluoorione is aksiaal. Een van die drie watermolekules is nie aan die aluminiumioon gekoördineer nie. 

## Sien ook 
* Mineraal
* Relatiewe digtheid

## Eksterne skakels 
* Webmineral – Rosenbergite
* Mindat.org – Rosenbergite
* Handbook of Mineralogy – Rosenbergite
Philip E. Rosenberg

**Philip E. Rosenberg** (gebore 1931) is 'n Amerikaanse geochemikus by die Washington Staats-universiteit in die VSA.

Die mineraal Rosenbergiet is in 1993 na hom vernoem.

## Eksterne skakels 
* Webmineral – Rosenbergite
* Mindat.org – Rosenbergite
* Handbook of Mineralogy – Rosenbergite